CELEX: 62019CN0558
Language: bg
Date: 2019-07-23 00:00:00
Title: Дело C-558/19: Преюдициално запитване от Tribunalul Cluj (Румъния), постъпило на 23 юли 2019 г. — Impresa Pizzarotti & C SPA Italia Sucursala Cluj/Agenția Națională de Administrare Fiscală – Direcția Generală de Administrare a Marilor Contribuabili

4.11.2019   
            
            
               BG
            
            
               Официален вестник на Европейския съюз
            
            
               C 372/14
            
         
      Преюдициално запитване от Tribunalul Cluj (Румъния), постъпило на 23 юли 2019 г. — Impresa Pizzarotti & C SPA Italia Sucursala Cluj/Agenția Națională de Administrare Fiscală – Direcția Generală de Administrare a Marilor Contribuabili
      (Дело C-558/19)
      (2019/C 372/15)
      Език на производството: румънски
      
         Запитваща юрисдикция
      
      Tribunalul Cluj
      
         Страни в главното производство
      
      
         Жалбоподател: Impresa Pizzarotti & C SPA Italia Sucursala Cluj
      
         Ответник: Agenția Națională de Administrare Fiscală – Direcția Generală de Administrare a Marilor Contribuabili
      
         Преюдициален въпрос
      
      Противоречи ли на членове 49 и 63 от Договора за функционирането на Европейския съюз национална правна уредба като разглежданата в настоящото производство [член 11, параграф 2 и член 29, параграф 3 от Legea nr. 571/2003 privind Codul fiscal (Закон № 571/2003 за Данъчния кодекс)], в която е предвидена възможност за промяна на квалификацията на банков трансфер на парични средства от местно дъщерно дружество в една държава членка на дружеството майка, местно лице в друга държава членка, като сделка, от която се получават приходи, в резултат на което възниква задължение за прилагане на нормите относно цените за трансфер, докато ако същата сделка се осъществява между дъщерно дружество и дружество майка в една и съща държава членка, не би могло сделката да се преквалифицира по същия начин и не биха били приложени нормите за цените при трансфер?